cyanic-selkie/wikianc huggingface dataset:
Far Cry Primal
Սյուժեն և գեյմփլեյը
Քանի-որ Far Cry Primal-ի դեպքերը տեղի են ունենում նախապատմանական շրջանում, խաղում բացակայում է արդի զենքերի և տրանսպորտի տեսակներ ։ Խաղացողին հասանելի է միայն զենքեր մոտ տարածության մարտերի համար՝ նետ, որը կրակում է շատ կարճ տարածություն, փայտ, քար և այլն ։ Բացի դա հնարավորություն չկա գնել զնեք, դրանք պետք է պատրաստել ինքնուրույն օգտագործելով կենցաղային պարագաները ինչպիսիք են օրիանակ՝ քար և փայտը։ Խաղի ընթացքում զենքերը կարելի է հզորացնել, դարձնելով դրաք ավելի արդյունավետ և մահացու ։ Բացի թվարկված զենքերից, Թակկերը կարող է կռվին մասնակից դարձնել նախօորք ընտելացված կենդանիների՝ սպիտակ վագր, արջ, գայլ և այլն ։ Թակկերի ձեռքի բունն նրա համար ձառայում է ինչպես հետախույզ, թույլ տալով հեռավորության վրա հայտնաբերել թշնամուն։ Եթե Թակկերի կենդանիններից մեկն ու մեկը մահանա, նա կարող է վերակենդանացնել իր կենդանում գտնելով Կարմիր տերև և օգտագործելով այն ։ Թակկերը վարում է քարի դարի մարդու կենսակերպ՝ զբաղվում է որսորդությամբ, զենքեր է ստեղծում տարբեր նյութերից, ինչպես նաև պատերազմում է այլ ցեղերի հետ ։ ՈՒրուս երկրում կան տարբեր մարզեր, որոնք միմյանցից տարբերվում են իրենց կլիմայով, որը կարող է խաղացողի համար բարդություններ առաջացնել, օրինակ՝ երբ եղանակը ցուրտ է, Թակկերը ցրտհարումից խուսափելու համար պետք է տաքանա կրակի մոտ, կամ իր համար կարի տաք հագուստ, կամ պետք է գրկի մամոնտի կամ վագրի ։
Խաղին ամբողջական նախապատմաական երանգ հաղորդելու համար, խաղի բոլոր խասակցությունները հատուկ պարզունակ լեզվով են, որի հիմքը նախահնդեվրոպական լեզվաընտանիքն է ։ Սակայն նրանք հավելյալ ունեն թարգմանումներ։
Մշակում
Խաղի մշակումը կատարել է Ubisoft Montreal-ը Ubisoft Toronto, Ubisoft Kiev և Ubisoft Shanghai-ի մասնակցությամբ ։
Far Cry Primal 2016 թվականի փետրվարի 23-ին թողարվեց PlayStation 4-ի և Xbox One-ի համար ։ Microsoft Windows-ի տարբերակ թողարկվեց դրանից շատ չանցած՝ 2016 թվականի մարտի 1-ին ։ Խաղը թողարկվեց 2 հավելումով՝ Collector’s Edition և Digital Apex Edition։ Առաջին իր մեջ պարունակում է մի քանի նյութական առարկաներ՝ փաթեթավորված օպտիկական սկավառակ, ժողովածու գիրք, Ուրուսի քարտեզ․ օրիգինալ սոունդթրեք և Wenja-ի զրուցարան, որը ծառայում է որպես ձեռնարկ խաղում օգտագործվող լեզուն սովորելու համար։ Թվային հրատարակության մեջ հասանելի են մի քանի հավելյալ առաջադրանքներ և զենքեր ։ Մասնավորապես Legend of the Mammoth-ը («Մոմոնտի լեգենդ»), որի ընթացքում կարելի է խաղալ մեծ մամաոտի դերում ։
Far Cry։ Primal-ի համար ESRB ծառաությունը սահմանել է MATURE (17+) տարիքային սահմանափակում, որը պայմանավորված է խաղում՝ բռնության, սպանության տեսանարաններով ։
Ubisoft ընկերությունը հայտարարեց, որ իր այս նախագծում օգտագործելու է անտի-ծովահենային պաշտպանություն Denuvo, որը ներկա պահին համարվում է ամենաապահովը ։
Ծանոթագրություններ
Կատեգորիա:Xbox One տեսախաղեր Կատեգորիա:Windows տեսախաղեր Կատեգորիա:PlayStation 4 տեսախաղեր Կատեգորիա:Xbox 360 տեսախաղեր Կատեգորիա:2010 տեսախաղեր Կատեգորիա:Եվրոպան մշակույթում
(8806) Ֆետիսով
(8806) Ֆետիսով (Fetisov), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 22-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,809307 ա. մ., առավելագույնը մոտենում է 2,4457 ա. մ. հեռավորության վրա և հեռանում 3,1729 ա. մ. ։ Արեգակի շուրջ մեկ ամբողջական պտույտ է կատարում 1719,88 երկրային օրվա ընթացքում, իր ուղեծրով շարժվելով միջինում 0,209317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,73° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ախտաբանությունը Հայաստանում
Հայաստանում ախտաբանության բնագավառի հետազոտությունները հիմնականում վերաբերում են ախտաբանական անատոմիային և ախտաբանական ֆիզիոլոգիային։
Ախտաբանական անատոմիայի զարգացումը կապված է 1923 թվականին Երևանի համալսարանի բժշկական ֆակուլտետում Փ. Հակոբյանի նախաձեռնությամբ համանուն ամբիոնի ստեղծման հետ (այն հետագայում ղեկավարել են Լ. Եգնավերովը, Ե. Շուբենկո-Շուբինը, Վ. Գաբրիելյանը, ախտաբանություն Բեգլարյանը, Ն. Վարդազարյանը)։ 1962 թվականին համանուն ամբիոն է ստեղծվել նաև բժիշկների կատարելագործման (այժմ՝ Ազգային առողջապահության ինստիտուտ) ինստուտում։ ԵԲՀ-ում հետազոտություններ են կատարվել ռևմատիկ հիվանդությունների պատճառների, ախտածնության, անատոմիական և հյոավածաքիմիական փոփոխությունների ուսումնասիրության ուղղությամբ (ախտաբանություն Բեգլարյան, Ն. Վարդազարյան, Լ. Մկրտչյան, ախտաբանություն Ազնաուրյան)։ 1962 թվականից ամբիոնին կից ստեղծված (ախտաբանություն Բեգլարյանի նախաձեռնությամբ) ռևմատիկ հիվանդությունների պատճառագիտության և ախտածնության հարցերն ուսումնասիրող պրոբլեմային լաբորատորիայում ներդրվել են հյուսվածաբանական, հյոավածաքիմիական մանրէաբանական և իմունաբանական մեթոդներ, նոր տեսանկյունով մեկնաբանվել նշված հիվանդությունների առաջացման մեխանիզմները, տրվել դրանց բուժման տեսական հիմքերը։
Որպես ինքնուրույն, առանձին հիվանդություն՝ առանձնացվել ու հիմնավորվել է ստրեպտոկոկային ալերգիական անոթաբորբը (Ն. Վարդազարյան)։ Պարզաբանվել է ստրեպտոկոկային վարակի դերը ռևմատիզմի առաջացման ու խորացման գործում։ Վերջին տարիներին ամբիոնում կատարվող ուսումնասիրությունների արդյունքները (ներհյուսվածքային վարակի, ստրեպտոկոկի նկատմամբ օրգանիզմի ցուցաբերած հանդուրժողականության վերաբերյալ) ստացել են միջազգային ճանաչում։
Հայաստանում ախտաբանական ֆիզիոլոգիայի բնագավառի ուսումնասիրություններն սկսվել են 1934 թվականին՝ ԵԲՀ-ում Բախրոմեևի նախաձեռնությամբ համապատասխան ամբիոնի հիմնադրմամբ։ Այնուհետև ամբիոնը ղեկավարել են ախտաբանություն Սարգսյանը, Ս. Խաչատրյանը։ Ամբիոնում մշակվել են օրգանիզմում նյութափոխանակության, ներզատիչ համակարգի, արյունաստեղծ օրգանների, պաշտպանահարմարվողական գործընթացների վիճակը մահացման և վերակենդանացման պայմաններում, ինչպես նաև մահացման և վերակենդանացման գործընթացների վրա օրգանիզմի բնականոնից ցածր ու բարձր ջերմաստիճանների, տենդի, ճառագայթման, այրվածքների և հղիության ազդեցության հարցերը։ Համաշխարհային ճանաչում է գտել պրոֆեսոր Ս. Խաչատրյանի կողմից առաջարկված հետվերակենդանացման շրջանում ինսուլինաբուժման (B1, B12 վիտամինների զուգակցմամբ) մեթոդը, որի համար նա արժանացել է Յան Պուրկինեի (Չեխոսլովակիա), Հանս Սերեի (Կանադա) և Ի. Ջանելիձեի (ԽՍՀՄ) անվան գիտական մեդալների։ Պարզել են, որ օրգանիզմի նախնական հարմարեցումը թթվածնային քաղցին (օրինակ՝ բարձրադիր վայրերում) երկարացնում է կլինիկական մահվան տևողությունը (Ս. Սարգսյան, Ս. Խաչատրյան)։
Ախտաբանական ֆիզիոլոգիայի ամբիոնում ուսումնասիրվել են նաև արտակարգ իրավիճակների (բարձր մթնոլորտային ճնշման և երկարատև ճնշման համախտանիշի) ժամանակ առաջացած կենսաքիմիական, հյուսվածաբանական, իմունաբանական, ֆիզիոլոգիական խանգարումները, որոնք հիմք են հանդիսացել նշված իրավիճակների առաջացման մեխանիզմների պարզաբանման համար։ ԵՊԲՀ կենսաբանական գիտահետազոտական լաբորատորիայում կարևոր հետազոտություններ են կատարվում հարվահանագեղձերի թերֆունկցիայի վերաբերյալ (ախտաբանություն Զիլֆիյան)։ Ազգային առողջապահության ինստիտուտի համանուն լաբորատորիայում ուսումնասիրվել են ենթաստամոքսային գեղձի բորբոքումների առաջացման պատճառները, մեխանիզմները և բուժման հարցերը (Պ. Սիմավորյան)։ Գլխուղեղի արյան շրջանառության դեղորայքային կարգավորման հարցերն ուսումնասիրվել են Լ. Հովհաննիսյանի անվան սրտաբանության ինստիտուտում (Վ. Սամվելյան)։
Կատեգորիա:Բժշկագիտությունը Հայաստանում
Մանիկ Աճեմյան
Մանիկ Աճեմյան, հայ բանաստեղծ, լրագրող, 1995 թվականից Հայաստանի գրողների միության անդամ։ 2015 թվականին Հայաստանի Հանրապետության մշակույթի նախարար Հասմիկ Պողոսյանի հրամանով պարգևատրվել է «Գրիգոր Նարեկացի» հուշամեդալով։
Կենսագրություն
Ծնվել է 1955 թվականի մարտի 25-ին, Երևանում։ Ավարտել է ԵՊՀ բանասիրական ֆակուլտետը։ Լրագրողական աշխատանքային կենսագրությունը սկսել է «Պիոներ կանչ» թերթից, որտեղ տպագրել է առաջին բանաստեղծությունը։
Հիմնել է «Արեգնածին» գրական բարեգործական հասարակական կազմակերպությունը, Հայ բարեգործական ընդհանուր միության և Մայր Աթոռ Սուրբ Էջմիածնի Նորքի հայորդյաց տան գրական-ստեղծագործական դասարանը։ Ավետիք Իսահակյանի անվան քաղաքային գրադարանում բացել է «Երեք սերունդների բանավեճի գրական սրճարան» ակումբը։
Աղբյուրներ
Կատեգորիա:Հայ բանաստեղծներ Կատեգորիա:Հայ լրագրողներ Կատեգորիա:Հայաստանի գրողների միության անդամներ Կատեգորիա:ԵՊՀ բանասիրական ֆակուլտետի շրջանավարտներ
The King's Man
Սյուժե
Ֆիլմի գործողությունները տեղի են ունենում Առաջին աշխարհամարտի ժամանակ։ Պատմության չարագույն բռնապետները և քրեական հեղինակությունները հավաքվել են, որպեսզի պատերազմ հայտարարեն և միլիոնավոր մարդկանց սպանեն։ Միայն մեկ հոգի և նրա ղեկավարը կարող են նրանց կանգնեցնել։
Արտադրություն
«Kingsman» ֆիլմի երրորդ մասի վրա աշխատելու ընթացքում, 2018 թվականի հունիսին Մեթյու Վոնը հայտարարեց, որ մշակում է «Kingsman: The Great Game» անվամբ փրիքվելը, նշելով, որ սյուժեն տեղի է ունենում 1900-ականների սկզբին և ներկայացնելու է լրտեսական գործակալության ձևավորումը, և որ նախագիծը նկարահանվելու է «Kingsman 3» ֆիլմի հետ զուգահեռ ։ 2018 թվականի սեպտեմբերին հայտարարվել է, որ Ռեյֆ Ֆայնսը և Հարրիս Դիքինսոնը փիքվելում գլխավոր դերերն են խաղալու  ։ 2018 թվականի նոյեմբերին պարզվեց, որ Դանիել Բրյուսը, Չարլզ Դենսը, Ռիս Իֆանսը և Մեթյու Գուդը միացել են ֆիլմի դերասանակն կազմին ։
2019 թվականի փետրվարին հաղորդվեց, որ Աարոն Թեյլոր-Ջոնսոնը, Ջեմմա Արթերթոնը, Թոմ Հոլանդերը, Ջիմոն Հոնսուն, Էլիսոն Սթեդմանը, Սթենլի Տուչին, Ռոբերտ Արամայոն և Նիլ Ջեքսոնը ֆիլմի նկարահանումների ընթացքում, որը սկսվել է ԱՄՆ-ում, միացել են դերասանական կազմին  ։ 2019 թվականի ապրիլին հայտարարվել է, որ Ալեքսանդրա Մարիա Լարան միացել է ֆիլմի նկարահանումներին ։ 2019 թվականի մայիսին Ջոել Բասմանը միացել է ֆիլմի դերասանական կազմին ։ 2019 թվականի հունիսին «20th Century Fox»-ը հայտարարել է ֆիլմի նոր անվան (The King’s Man) և թողարկման նոր ամսաթվի մասին՝ առանց դերասանական կազմի և ավելացնելով Walt Disney Pictures-ը՝ որպես համատեղ արտադրող ընկերություն ։
Ֆիլմի նկարահանումներ
2019 թվականի ապրիլին որոշ տեսարաններ նկարահանվել են Թուրինում և Վենարիա Ռեալեում (Իտալիա), որոնք ձևավորվել են Հարավսլավիայի տեսքով ։
Մարքեթինգ
«The King's Man» ֆիլմի առաջին թիզեր թրեյլերը թողարկվել է 2019 թվականի հուլիսի 15-ին ։
Արտաքին հղումներ
Կատեգորիա:Անգլերեն ֆիլմեր Կատեգորիա:Մեթյու Վոնի ֆիլմեր Կատեգորիա:Բրիտանական մարտաֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:20th Century Fox ֆիլմեր Կատեգորիա:Marvel-ի կոմիքսների էկրանավորումներ Կատեգորիա:Մարտաֆիլմեր Կատեգորիա:2020 ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Բրիտանական ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան ֆիլմեր
Լարա Լոգան
Լարա Լոգան Բարքետ (Lara Logan-Burkett ), հարավաֆրիկացի լրագրող և հեռուստահաղորդավարուհի, որը շատ հաճախ ելույթ է ունեցել որպես ռազմական թղթակից։ 2002-2018 թվականներին աշխատել է «CBS News» հեռուստաընկերությունում ։ «News & Documentary Emmy Award» մրցանակի դափնեկիր (2007, 2011)։
Անձնական կյանք
1998-2008 թվականներին Լարան ամուսնացած է եղել բասկետբոլիստ Ջեյսոն Սիմոնի հետ։
2008 թվականի նոյեմբերին Լարան ամուսնացել է ամերիկացի ռազմական կապալառու Ջոզեֆ Բարքետ չորրորդի հետ։ Այդ ամուսնության արդյունքում ծնվել է երկու երեխա՝ Ջոզեֆ Ֆաշինգտոն հինգերորդ (29.12.2008) և Լոլու Էն Բարքետ (04.03.2010) ։
Ծեծ և բռնաբարություն
2011 թվականի փետրվարի 11-ին Կահիրեում (Եգիպտոս) իր աշխատանքի ժամանակ որպես ռազմական թղթակից Լարային ծեծել և բռնաբարել են մոտ 200-300 մարդ և այդ ամենը տևել է մոտ 25 րոպե ։ Հաջորդ օրը նա տեղափոխվել է ամերիկյան հոսպիտալ, որտեղ էլ անցկացրել է հաջորդող չորս օրը։ Այդ արարքի մեղադրյալներից որևէ մեկը չի պատժվել։
Ծանոթագրություններ
Կատեգորիա:Սեռական բռնություն Կատեգորիա:Բռնաբարություն Կատեգորիա:Կին լրագրողներ Կատեգորիա:Բռնություն կանանց նկատմամբ Կատեգորիա:Հարավաֆրիկացի կանայք Կատեգորիա:Կին ռազմական թղթակիցներ Կատեգորիա:«Էմմի» մրցանակի դափնեկիրներ Կատեգորիա:Հարավաֆրիկացի լրագրողներ
Վարդան Հովհաննիսյան (այլ կիրառումներ)
Վարդան Հովհաննիսյան.
Ապրիլի 9
Ապրիլի 9, տարվա 99-րդ (նահանջ տարիներին՝ 100-րդ) օրն է։
Ֆեռնանդո Ատցորի
Ֆեռնանդո Ատցորի (Fernando Atzori, ), թեթև քաշային կարգում հանդես եկող իտալացի բռնցքամարտիկ, որը 1960-ական թվականներին հանդես է եկել Իտալիայի բռնցքամարտի հավաքականում: Տոկիոյում անցկացվող ամառային Օլիմպիական խաղերի հաղթող, ազգային մրցանակաբաշխությունների բազմակի հաղթող և մրցանակակիր: Իտալիայի հավաքականում իր կարիերան ավարտելուց հետո՝ 1965-1975 թվականներին հաջող հանդես է եկել պրոֆեսիոնալ աստիճանակարգում, որից հետո վաստակել է Եվրոպայի չեմպիոնի գոտին:
Կենսագրություն
Հետագայում նա որոշել է հեռանալ հավաքականից և դառնալ պրոֆեսիոնալ մակարդակի բռնցքամարտիկ: Նա իր ամբողջ սիրողական գործունեության ընթացքում ունեցել է 43 մենամարտ, որից 37-ը ավարտվել է հաղթանակով, երեքը՝ պարտությամբ, իսկ ևս երեքը՝ ոչ ոքիով:
1965 թվականին Ֆեռնանդոն դարձել է պրոֆեսիոնալ բռնցքամարտիկ, որից հետո 17 հաղթանակների շարք է սկսվել նրա գործունեությունում: 1967 թվականին նա հաղթել է Եվրոպայի չեմպիոնի գոտին, որը հետագայում հաղթել է 9 անգամ: 1972 թվականին Ֆեռնանդոն կորցրել է իր տիտղոսը, իսկ մեկ տարի անց վերականգնել է այն։ Այդ իրադարձություններից հետո նա հանդես է եկել փոփոխական հաջողություններով: 1975 թվականին, ի վերջո, թողել է բռնցքամարտը: Պրոֆեսիոնալ ռինգում Ատցորին անցկացրել է 52 մենամարտ, որից 44-ը հաղթել է (13-ը նոկաուտով), 6-ը պարտվել է (2-ը նոկաուտով) և երկու անգամ մարտը վերջացրել է ոչ ոքիով:
Աստերոիդների ցանկ (85901-86000)
Աստերոիդների ցանկ (85801-85900) * Աստերոիդների ցանկ * Աստերոիդների ցանկ (86001-86100)
Հրաչյա Միքայելյան
Հրաչյա Գագիկի Միքայելյան, հայ ֆուտբոլիստ, որ հանդես է եկել կենտրոնական պաշտպանի դիրքում։
Խաղացողի կարիերա
Հրաչյա Միքայելյանը Հայաստանի առաջնությունում իր նորամուտը կատարել է 2000 թվականի մարտի 25-ին, երբ արդեն լրացել էր նրա 25 տարին։ Նորամուտը նշել է լիգայի նորեկ երևանյան «Դինամոյում»։ Առաջին իսկ տուրում Միքայելյանը խաղադաշտ է դուրս եկել թիմի մեկնարկային կազմում՝ մասնակցելով «Զվարթնոց-ԱԱԼ» ակումբի դեմ խաղին, որն ավարտվել է «Դինամոյի» պարտությամբ (0:2)։ Հաջորդ տուրում, որը կայացել է ապրիլի 4-ին Կապանում ընդդեմ տեղի «Լեռնագործի», Միքայելյանը նույնպես խաղադաշտ է դուրս եկել թիմի մեկնարկային կազմում և հանդիպման 32-րդ րոպեին գրավել տանտերերի դարպասը։ Այդ մրցաշրջանում Միքայելյանը մասնակցել է թիմի 26 խաղերից 23-ին ։ Սակայն «Դինամոն» չի կարողացել ամրապնդել իր դիրքերը Հայաստանի բարձրագույն լիգայում և նորից անցել է Առաջին լիգա, իսկ Միքայելյանը տեղափոխվել է երևանյան մեկ այլ ակումբ՝ «Դինամո-2000»։ 2002 թվականին՝ առաջին տուրի ավարտից հետո, տեղափոխվել է «Միկա», որտեղ մրցաշրջանի մնացած մասն անցկացնելուց հետո վերադարձել է «Դինամո-2000»։ Կարճ ժամանակ խաղալով Երևանում՝ Միքայելյանը նորից վերադարձել է Աշտարակ։
2003-2009 թվականներին Հրաչյա Միքայելյանը եղել է «Միկայի» մեկնարկային կազմի անփոփոխ խաղացող, ինչպես նաև թիմի ավագ երկար տարիների ընթացքում։ «Միկայի» կազմում Միքայելյանը երկու անգամ նվաճել է Հայաստանի գավաթը, դարձել Սուպերգավաթի դափնեկիր, երեք անգամ արժանացել է Հայաստանի առաջնության արծաթե, երկու անգամ՝ բրոնզե մեդալների։ 2010 թվականի առաջնության մրցաշրջանի սկսվելուց առաջ «Միկայի» մարզչական կազմը որոշել է հրաժարվել ֆուտբոլիստի ծառայություններից։ Որոշ ժամանակ անց Միքայելյանը պայմանագիր է կնքել Պրեմիեր լիգայի նորեկ դիլիջանյան «Իմպուլսի» հետ։ Առաջնության ավարտից հետո ակումբը չի երկարաձգել ֆուտբոլիստի հետ կնքված պայմանագրի ժամկետը։
Արտաքին հղումներ
Կատեգորիա:Հայ ֆուտբոլիստներ Կատեգորիա:Միկայի ֆուտբոլիստներ
Ապրիլի 10
Ապրիլի 10, տարվա 100-րդ (նահանջ տարիներին՝ 101-րդ) օրն է։
Ընդերք
Ըստ ՀՀ Ընդերքի մասին օրենսգրքի (ընդունված 2002 թ-ի նոյեմբերի 6-ին)` ընդերքը հողածածկույթից, իսկ դրա բացակայության դեպքում՝ երկրի մակերևույթից, ջրավազանների և ջրհոսքերի հատակից ներքև` ըստ խորության տեղադրված երկրակեղևի մասն է ։
Ընդերք oգտագործումը՝ ընդերքի տրամադրումն է երկրաբանական ուսումնասիրությունների, ձեռնարկատիրական գործունեության և այլ նպատակներով։
Աղբյուրներ
Կատեգորիա:Երկրի կառուցվածք Կատեգորիա:Երկրաբանություն
Ար (չափման միավոր)
Ար - մետրական համակարգում մակերեսի չափման միավոր։ 1 ար=1 դեկամետր²=100 մետր²=0,01 հեկտար
Պատմություն
Ֆրանսիական հանրապետությունում օրենքով արն ամրագրվել է որպես մակերեսի պաշտոնական չափման միավոր հանրապետության երրորդ տարվա ժերմինալի 18-ին (1975 թվականի ապրիլի 7-ին)։ Նույն օրենքով քաղաքային կամ շուկայի հրապարակ, տարածություն իմաստով էլ սահմանվել է հենց ար անվանումը լատիներեն area բառից։ Բացի հեկտարից արից ածանցվող մակերեսի չափման միավորների շարքին է դասվում նաև դեկարը կամ դունամը, որը հավասար է 10 արի, ինչպես նաև թայլանդական ռաին, որը հավասար է 16 արի։
Տես նաև
Կատեգորիա:Չափման միավորներ Կատեգորիա:Մակերեսի չափի միավոր
(378) Հոլմիա
(378) Հոլմիա (Holmia), աստերոիդ աստերոիդների հիմնական գոտում։ Հայտնաբերվել է 1893 թվականի դեկտեմբերի 6-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,777291 ա. մ., առավելագույնը մոտենում է 2,4233 ա. մ. հեռավորության վրա և հեռանում 3,1312 ա. մ. ։ Արեգակի շուրջ մեկ ամբողջական պտույտ է կատարում 1690,56 երկրային օրվա ընթացքում, իր ուղեծրով շարժվելով միջինում 0,212947 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1893 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եկատերինա Կուզմինա
Եկատերինա Միխայլովնա Կուզմինա (Катрин Кузьмин, Catherine Kousmine, ), ռուսական ծագումով շվեյցարացի սննդաբան ։ Լյուտրի քաղաքի պատվավոր քաղաքացի (1989)։
Կենսագրություն
Ծնվել է Խվալինսկում, 1904 թվականի սեպտեմբերի 17-ին։ 1908 թվականից Կուզմինայի հայրը Լոզանում մի փոքրիկ բնակարան է վարձել, որտեղ սիրել է անցկացնել ձմեռը։ Հոկտեմբերյան հեղափոխությունից հետո Կուզմինների ընտանիքը գաղթել է Շվեյցարիա։ Եկատերինայի քույրը՝ Տատյանան (1898-1995), դարձել է ֆիզիկոս և ղեկավարել է փորձերը Լոզանի համալսարանի լաբորատորիայում։
Կատրինը (այդպես են անվանել Եկատերինային ֆրանկոֆոնները) տիրապետել է գերմաներենին և ֆրանսերենին և կրթություն է ստացել Լոզանի բարձրագույն դպրոցում՝ ստանալով բակալավրի աստիճան ճշգրիտ գիտությունների բնագավառում (մաթեմատիկա)։ Սակայն հետագայում նա ընտրել է բժշկական ուղին։ Լոզանի համալսարանի բժշկական ֆակուլտետում սովորելու ընթացքում աշխատել է որպես գերմաներենի կրկնուսույց։
Կուզմինայի տնային լաբորատորիայում սկսված հետազոտությունները շարունակվել են Փարիզում՝ Կյուրիի ինստիտուտում։ Հետազոտությունների արդյունքում նա եկել է այն եզրակացության, որ առողջ սննդակարգը հիմք է հանդիսանում բոլոր լուրջ հիվանդությունների կանխարգելման և բուժման համար, այդ թվում՝ սրտանոթային հիվանդությունների և քաղցկեղի։ Բժիշկները, ովքեր իմացել են այդ մեթոդի մասին և փորձարկել այն, միավորվել են «Médicale Kousmine Internationale» բժշկական ասոցիացիայում։ Գործել է նաև Կատերինա Կուզմինայի ֆոնդը։
Կուզմինայի մեթոդը (դիետան) շատ ընդհանրություններ ունի Բուդվիգի դիետայի հետ։ Նա ճիշտ սնուցման հիմքը համարել է հատիկեղենը և ամբողջական հատիկաբույսերը, սառը մզվածքի օրգանական յուղը, թարմ մրգերն ու բանջարեղենը ։ Կուզմինան առաջարկել է նվազագույնի հասցնել արդյունաբերական վերամշակման ենթարկված մթերքների, ինչպես նաև կենդանական ճարպեր պարունակող մթերքների օգտագործումը։ Քարոզել է ձեռնպահ մնալ շաքարից, ալկոհոլից, սուրճից և թեյից։
Արտաքին հղումներ
Կատեգորիա:Շվեյցարացի կին գիտնականներ Կատեգորիա:Շվեյցարացի դիետոլոգներ Կատեգորիա:Շվեյցարացի բժիշկներ Կատեգորիա:Ռուս մանկաբույժներ Կատեգորիա:Շվեյցարացի գիտնականներ
Զանգվածի ներգործության օրենք
Զանգվածի ներգործության օրենք, ֆիզիկական քիմիայի հիմնական օրենքներից է։
Օրենքի ձևակերպողներ
Ձևակերպել են նորվեգացի գիտնականներ Կ․ Գուլդբերգը և Պ․ Վաագեն 1864—1867 թվականներին։
Օրենքի նկարագիր
Զանգվածի ներգործության օրենքը կապ է հաստատում քիմիական ռեակցիայի արագության և փոխազդվող նյութերի խտությունների միջև։ Համաձայն զանգվածի ներգործության օրենքի, արագությունը, որով A նյութը փոխազդում է B նյութի հետ, կախված է դրանց խտությունից կամ ակտիվությունից։ Դարձելի ռեակցիայի համար՝ aA+bB=mM+nN, ուղիղ ռեակցիայի (ձախից աջ ընթացող) արագությունը արտահայտվում է, հետադարձ ռեակցիայի (աջից ձախ ընթացող) արագությունը՝ , որտեղ k_1 և k_2-ը ռեակցիաների արագությունների հաստատուններն են կամ տեսակարար արագությունները, -ը՝ A, B, M, N նյութերի խտությունները։ Ուղիղ ռեակցիայի արագությունը ռեակցիայի ընթացքում փոքրանում է, իսկ հետադարձ ռեակցիայինը՝ մեծանում։ Երբ ռեակցիաների արագությունները հավասարվում են՝ V_1=V_2, հաստատվում է hավասարակշռություն։ Այդ դեպքում ռեակցիային մասնակցող նյութերի խտությունների միջև կապն արտահայտվում է առնչությամբ, որտեղ K-ն հաստատուն մեծություն է տվյալ ռեակցիայի և ջերմաստիճանի համար և կոչվում է ռեակցիայի հավասարակշռության հաստատուն (կոնստանտ)։ Գազային նյութերի համար հավասարումն արտահայտվում է նյութերի պարցիալ ճնշումներով։ Զանգվածի ներգործության օրենքը կիրառվում է քիմիական պրոցեսների տարբեր հաշվարկների համար (օրինակ, ամոնիակի սինթեզ, ծծմբային գազի օքսիդացում և այլն), թույլ է տալիս վճռելու հարցեր, թե նյութերի խտություևների տրված հարաբերության դեպքում որ ուղղությամբ կընթանա ռեակցիան, որքան շատ կստացվի ցանկալի նյութը ռեակցիայի այս կամ այն պայմաններում։
Կատեգորիա:Քիմիական օրենքներ Կատեգորիա:Ֆիզիկական քիմիա
Վարդան Հովհաննիսյան (հասարակական գործիչ)
Վարդան Հովհաննիսյան, հայ հաղորդավար, դերասան, հրապարակախոս, հայագետ, հասարակական գործիչ, «Վարդանանք» հեռուստահաղորդման վարող, «Նոր Վարդանանք» գիտամշակութային հասարակական կազմակերպության նախագահ։ Լոս Անջելեսի հայ մենաթատրոնի հիմնադիրն է։
Կենսագրություն
Ծնվել է 1953 թվականի փետրվարի 19-ին Հայաստանում։ 1979-1999 թվականներին ապրել է ԱՄՆ-ում։
Երևանի գեղարվեստա-թատերական ինստիտուտի շրջանավարտ է։
«Վարդանանք»
Դեռ դպրոցական տարիներից նրա մոտ հայոց պատմության վերաբերյալ բազմաթիվ հարցեր էին ծագել, սակայն դրանցով զբաղվելու հնարավորություն եղավ միայն 1985 թվականից։ Ըստ Հովհաննիսյանի՝ հայոց պատմության շատ մասեր (այդ թվում՝ (համեմատական լեզվաբանություն (հնդեվրոպական տեսություն), հայոց պատմության ռևիզիոնիզմ) ճշմարիտ չեն ներկայացվում և այդ գործընթացը սկսվել է մոտ 150 տարի առաջ ։ Ըստ նրա՝ հայերն ունեն թերարժեքության բարդույթ, որը երկար տարիներ պետականության բացակայության արդյունք է, ինչն էլ առաջացրել է հայերի ժամանակակից բոլոր խնդիրները։ Նա պնդում է, որ «հայ ազգը պետք է հասկանա, թե նա ով է, Հայկական լեռնաշխարհի բնիկն է, աստվածային երկրի ժողովուրդ է» ։
Այդ ամենից ելնելով՝ 1997 թվականին սկսում է «Վարդանանք» հայագիտական հեռուստահաղորդման հեռարձակումը Լոս Անջելեսից (որտեղ վերջին հաղորդումը նկարահանվել է հուլիսի 11-ին), ապա՝ 1999 թվականից Երևանից, երբ նա վերադառնում է Հայաստան։ Ծրագրի թողարկումը ավարտվել է 2008 թվականին Հովհաննիսյանի առողջական խնդիրների պատճառներով ։
Ծանոթագրություններ
Կատեգորիա:1953 ծնունդներ Կատեգորիա:Փետրվարի 19 ծնունդներ Կատեգորիա:2014 մահեր Կատեգորիա:Մայիսի 6 մահեր Կատեգորիա:Հայ հաղորդավարներ Կատեգորիա:Հայ հասարակական գործիչներ Կատեգորիա:Հայ հրապարակախոսներ Կատեգորիա:Հայ դերասաններ Կատեգորիա:Հայ հայագետներ
Կազանի պետական կրկես
Նկարագրություն
Կրկեսը համարվում է Կազանի հիմնական տեսարժան վայրերից մեկը, ինչպես նաև դասական «թռչող ափսեի» տեսքով ամենամեծն է աշխարհում։ 2312 հանդիսատեսի համար անսովոր ու ժամանակակից այս շինությունը կառուցվել է 1967 թվականին «Թաթգրաժդանպրոեկտի» յուրահատուկ նախագծով (ճարտարապետ՝ Գ. Մ. Պիչուև, ինժեներներ՝ Օ. Ի. Բերիմ և Ե. Յու. Բրուդնի) և այդ ժամանակ զարմացրել է հայտնի ճարտարապետ Օսկար Նիմեյերին ։ Նախագծի կազմմանը մասնակցել են Կազանի ֆիզիկոտեխնիկական ինստիտուտի աշխատակիցները։ Փորձագիտական եզրակացությունը, որ չունենալով ներքին սյուները, կրկեսի շենքը չի փլուզվի, տվել են կազանցի հայտնի գիտնական-մեխանիկներ Համիդ Մուշտարին, Կուրբան Գալիմովը և Ալեքսանդր Սաչենկովը։ 1971 թվականին հեղինակները նախագծի համար արժանացել են ԽՍՀՄ նախարարների խորհրդի մրցանակի, իսկ հետագայում շենքն ընդգրկված է մի շարք օբյեկտների հանրապետական ​​մշակութային ժառանգությունների ցանկում։
Կազանի պետական ​​կրկեսը գործում է Թաթարստանի մշակույթի նախարարության հովանու ներքո։ 1995 թվականին կրկեսին կից բացվել է թանգարան։ 1996 թվականից կրկեսում գործում է հանրապետական ​​մանկական կրկեսային դպրոց։
Արտաքին հղումներ
Կատեգորիա:Կազանի տեսարժան վայրեր Կատեգորիա:Ռուսաստանի կրկեսներ Կատեգորիա:Կազանի շենքեր և կառույցներ
Սվան Առլո
Սվան Առլո (Swann Arlaud; ), ֆրանսիացի դերասան։
Կենսագրություն
Սվան Արլոն ծնվել է 1981 թվականի նոյեմբերի 30-ին, Ֆրանսիայի Ֆոնտենե Օ Ռոզ քաղաքում (Օ դը Սեն դեպարտամենտ)։ Նրա մայրը` Տատյանա Վիալեն, քասթինգի տնօրենի և  ֆրանսիացի դերասան Մաքս Վիալի դուստրն է (1934 թվականից 2000 թվականներ), իսկ խորթ հայրը հայտնի կինոօպերատոր Բրունո Նյուիտենն է ։
Իր դերասանական կարիերան Սվանը սկսել է գովազդային հոլովակներում և ֆիլմերում ոչ մեծ դերերով, որոնց թվում են « Երեխաների խռովությունը », « Արջը բեմում » և « Գորշ հոգիները »: Նկարահանումներին զուգահեռ դերասանը Ստրասբուրգում ուսումնասիրել է դեկորատիվ արվեստը ։
2000-ական թվականների սկզբից Սվան Արլոն մի շարք աննշան դերեր է խաղացել հեռուստատեսությունում, մասնավորապես՝ «Քրեական ոստիկանություն» սերիալներում (ֆր.՝ PJ) «Այդպես են վարվում իսկական կանայք», «Կենտրոնական գիշեր» և «Պրակտիկանտներ՝ առաջին քայլերը ոստիկանությունում»։ 2010 թվականին Սվանը ստացել է Ժան-Պիեռ Ամերիի «Անանուն ռոմանտիկներ» ֆիլմում գլխավոր դերը։ Ֆիլմում մասնակցել են նաև Բենուա Պուլվորդը, Իզաբել Կարեն և մեկ այլ երիտասարդ դերասան՝ Պիեռ Նինեն։ Նույն թվականին դերասանը նկարահանվել է Լյուկ Բեսոնի « Ադելի անօրինակ արկածները », Ռեբեկա Զլոտովսկու «Գեղեցիկ զբաղմունքը» և Ժիլ Մարշանի «Սև երկինքը» ֆիլմերում։
2012 թվականին Սվան Արլոն նկարահանվել է Ժերար Դեպարդիեյի, Էմմանուել Սենյեյի և Մարկ Անդրե Գրոնդենոնի հետ Վիկտոր Հյուգոյի «Մարդը, ով ծիծաղում է» վեպի Էկրանավորման մեջ, որը նկարահանվել է Ժան-Պիեռ Ամերիի կողմից։
2015 թվականին Արլոն խաղացել է Էլի Վաժեմանի « Անարխիստները » ֆիլմում գլխավոր դերերից մեկը Թահար Ռահիմի, Էկզարկոպուլոսի և Գիյոմ Գուիի հետ։ Այս ֆիլմում աշխատելու համար դերասանը 2016 թվականի « Սեզար » կինոմրցանակին է առաջադրվել «Ամենահեռանկարային դերասան» անվանակարգում ։ Նույն թվականին դերասանը խաղացել է ռեժիսոր-դեբյուտանտ Կլեման Կոժիտորի «Ոչ երկնքում, ոչ էլ երկրի վրա» ֆանտաստիկ թրիլերում, որտեղ նկարահանող հարթակի նրա գործընկերները եղել են Ժերեմի Ռենեն, Քևին Ազաիսը և Ֆինեգեն Օլդֆիլդը։
Ծանոթագրություններ
Կատեգորիա:Ֆրանսիացի դերասաններ Կատեգորիա:«Սեզար» մրցանակի դափնեկիրներ Կատեգորիա:Թատրոնի ֆրանսիացի դերասաններ Կատեգորիա:21-րդ դարի դերասաններ Կատեգորիա:Ֆրանսիացի կինոդերասաններ Կատեգորիա:Հեռուստատեսային դերասաններ
Սուրբ Միքայելի եկեղեցի (Սինկովիչի)
Սուրբ Միքայել Հրեշտակապետի եկեղեցի (Միխայլովյան եկեղեցի), եկեղեցի Սինկովիչի գյուղում, ամենավաղ շրջանի գոթական ուղղափառ եկեղեցիներից մեկը Բելոռուսիայում։
Դիրք
Եկեղեցին գտնվում է Բելառուսի հանրապետության Գրոդնոյի մարզի Զելևենսկի շրջանի Սինկովիչի գյուղի հյուսիսային ծայրամասում, Սլոնիմից 15 կմ արևմուտք։
Պատմություն
Գոյություն ունի լեգենդ, որ Սինկովիչի եկեղեցին հիմնադրել է մեծ իշխան Վիտովտը, ի նշան երախտագիտության, որ տեղական անտառներում նա պատսպարվել է Յագայլոյի հալածանքներից։ Ժամանակակից արվեստագետների և ճարտարապետության պատմաբանների կարծիքները համընկնում են որ եկեղեցին կառուցվել է  16-րդ դարի սկզբին, հավանաբար Լիտվական մեծ հետման Կոնստանտին Օստրոժսկու միջոցներով, ով Վիլնյուսում հիմնադրել է նմանատիպ Սուրբ Երրորդության և Պրեչիստենյան եկեղեցիները։ Սակայն վերջին ռեստավրացիոն աշխատանքները բացահայտեցին որ շինությունը կառուցվել է 1320 թվականին, իսկ 1407 թվականին այն օծվել է իխան Վիտովտի ներկայությամբ, որը վերակառուցել է կիսավեր ամրոցն ու եկեղեցին ։
1880-1881 թվականին փոխարինվեց տանիքը, կառուցվեց նարտեքսը և ապսիդի վրայի գմբեթը, ապամոնտաժվում է եկեղեցու կենտրոնական մասի գմբեթը։ 1891 թվականին եկեղեցու դիմաց կառուցվում է աղյուսե երկհարկանի քառակողմ զանգակատունը, որը վերակառուցվել է 2007 թվականին։ 1926 թվականին եկեղեցին Ալբերտինոյում (Սլոնիմ) դարձավ ճիզվիտական առաքելության մասնաճյուղը և 1988-1990 թվականներին եկեղեցին վերաբացվեց որպես ուղղափառ։
Ճարտարապետություն
Հանդիսանում է Լիտվական մեծ իշխանության վաղ գոթական վերածննդի շրջանի մշակութային-պաշտամունքային հուշարձան ամրոց- եկեղեցիներից մեկը։ Ընդհանուր առմամբ հիշեցնում է հին ռուսական քառասյուն խաչա-գմբեթային եկեղեցի։ Ծավալային-տարածական կառուցվածքով այն համարվում է եռանավ քառասյուն բազիլիկ վերածննդի ճակատային պատով եկեղեցի։
Տաճարի դահլիճը չորս ութանիստ սյուներով բաժանված էր երեք մասի, որոնք ծածկված էին խաչաձև կամարներով և դեկորատիվ գոթական կամարաջղերով։ Կենտրոնական և հյուսիսային ապսիդները ծածկված էին խաչաձև կամարներով, իսկ հարավայինը` աստղաձև։ Սվաղված պատերը բաժանված էին որմասյուներով, որոնք միավորված են սյունաշար կամարներով։ Աշտարակի ոլորասանդուղքները միացնում են դահլիճը վերնահարկի հետ, որտեղ տեղակայված էր  եկեղեցու պաշտպանական հարկաշարերը։
Կոլումբոսյան փոխանակում
Կոլումբոսյան փոխանակում (Columbian exchange, Columbian interchange), բույսերի, կենդանիների, մշակույթի, մարդկանց, տեխնոլոգիաների, հիվանդությունների ու գաղափարների լայնամասշտաբ տեղափոխումներ Ամերիկաների, Արևմտյան Աֆրիկայի ու Հին աշխարհի միջև 15-րդ և 16-րդ դարերում։ Տերմինը վերաբերում է նաև եվրոպական գաղութացմանն ու առևտրին, որ հետևել են Քրիստափոր Կոլումբոսի 1492 թվականի ճանապարհորդությանը ։ Ինվազիոն տեսակները, այդ թվում նաև վարակիչ հիվանդությունները եղել են փոխանակման կողմնակի արդյունքներ։ Գյուղատնտեսության բնագավառում տեղի ունեցած փոփոխություններն զգալի ազդեցություն են ունեցել աշխարհի բնակչության վրա։ Կոլումբոսի փոխանակման կարևորագույն ոչ ուղղակի հետևանքները եղել են մշակութային փոխանակումներն ու մարդկանց տեղափոխությունը (ազատ և ստրկացված) մայրցամաքների միջև։
Սուրբ Միքայելի եկեղեցի (Սինկովիչի)
Ժամանակակից վիճակ
2010 թվականի դրությամբ պետությունը միջոցներ չի հատկացնում եկեղեցու ռեստավրացիայի և ներքին հարդարման նպատակով, այդ պատճառով էլ եկեղեցու վանահայր հայր Արսենին (Անանկո) ծխական համայնքի միջոցներով ձեռք բերեց կապույտ յուղաներկ, որով էլ ներկվեց շինությունը ։ 2012-2013 թվականներին հետագա վերակառուցման նպատակով եկեղեցու ներսի կապույտ ներկը մաքրվեց։ Այդ աշխատանքները ղեկավարում էր հայտնի բելոռուս նկարիչ-վերականգնող Ալես Պուշկինը։ Ներկերի տակ հայտնաբերվեց 16-րդ դարի գրաքարային նկարներ և 1872 թվականի որմնանկարներ ։ Ներկը հեռացնելուց հետո Ալես Պուշկինը կսվաղի պատերը և առաստաղը, որից հետո այդ հատվածները կնկարազարդի որմնանկարներով ։
Կոլումբոսյան փոխանակում
Երկու մայրցամաքների բնակչությունների միջև շփման շնորհիվ տարածվել են տարատեսակ գյուղատնտեսական մշակաբույսեր ու ընտանի կենդանիներ, ինչը նպաստել է երկու կիսագնդերում բնակչության թվաքանակի աճին, չնայած սկզբում հիվանդությունների պատճառով կտրուկ նվազել է Հարավային և Հյուսիսային Ամերիկաների բնիկների թվաքանակը։ Առևտրականները, վերադառնալով Եվրոպա, իրենց հետ բերել են եգիպտացորեն, կարտոֆիլ և լոլիկ, որ դարձել են կարևոր մշակաբույսեր Եվրոպայում մինչև 18-րդ դարը։
Սուրբ Միքայելի եկեղեցի (Սինկովիչի)
Արտաքին հղումներ
Կատեգորիա:Բելառուսի եկեղեցիներ Կատեգորիա:Բելառուսի ճարտարապետական հուշարձաններ
Կոլումբոսյան փոխանակում
Տերմինը 1972 թվականին առաջին անգամ օգտագործել է ամերիկացի պատմաբան Ալֆրեդ Քրոսբին իր «Կոլումբոսյան փոխանակում» (The Columbian Exchange) գրքում ։ Այն արագորեն ընդունվել է այլ պատմաբանների ու լրագրողների կողմից և ստացել լայն տարածում։
Տերմինի ծագում
Տերմինը տարածվել է պատմաբանների ու լրագրողների շրջանում։ Այն ամրապնդվել է Քրոսբիի «Էկոլոգիական իմպերիալիզմ։ Եվրոպայի կենսաբանական ընդլայնումը, 900-1900» գրքի շնորհիվ, իսկ Քրոսբիի օրիգինալ ուսումնասիրությունն իր «1493 թվական» գրքում շարունակել է ընդլայնել ու արդիականացնել Չարլզ Մանը ։
Մշակաբույսեր
Մի շարք բույսեր, որ աճել են միայն Ամերիկայում, տարածվել են ամբողջ աշխարհում, ներառյալ կարտոֆիլը, եգիպտացորենը, լոլիկը և ծխախոտըը ։ Նախքան 1500 թվականը Հարավային Ամերիկայից դուրս կարտոֆիլ չի աճեցվել։ Մինչև 19-րդ դարը այն հանդիպել է գրեթե ամենուր Եվրոպայում և տարածվել Հնդկաստանում ու Հյուսիսային Ամերիկայում։ Արդյունքում կարտոֆիլը դարձել է մարդկանց սննդի կարևոր բաղադրամաս Եվրոպայի մեծ մասում և նպաստել շուրջ 25 %-ով Աֆրիկայի ու Եվրասիայի բնակչության աճին 1700 և 1900 թվականների միջև ընկած ժամանակահատվածում ։ Բազմաթիվ եվրապական առաջնորդներ, ներառյալ Պրուսիայի թագավոր Ֆրիդրիխ Մեծը և Ռուսաստանի տիրակալ Եկատերինա II-ը, խրախուսել են կարտոֆիլի աճեցումը ։
Եգիպտացորենն ու կասավան, որ պորտուգալացիների կողմից բերվել են Հարավային Ամերիկայից 16-րդ դարում, փոխարինել են սորգոյին ու կորեկին որպես Աֆրիկայի կարևորագույն ուտելի մշակաբույսեր ։ 16-րդ դարում իսպանական գաղութարարներն Ասիայում տարածել են Հյուսիսային և Հարավային Ամերիկայից բերված մշակավույսեր, ներառյալ եգիպտացորենն ու բաթաթը՝ դրանով իսկ նպաստելով Ասիայի բնակչության թվաքանակի ավելացմանը ։ Ընդհանուր առմամբ՝ Հին աշխարհում կարտոֆիլի ու եգիպտացորենի տարածումը նպաստել են սննդի կարոլիականության ու սննդային արժեքի բարձրացմանը՝ համեմատած Եվրասիայում նախկինում տարածված մշակաբույսերի հետ , քանի որ դրանց շնորհիվ ստացվել է ավելի բազմազան ու առատ սննդի արտադրություն ։
Լոլիկը, որ Նոր աշխարհից Եվրոպա է բերվել Իսպանիայի շնորհիվ, սկզբում բարձր է գնահատվել Իտալիայում հատկապես իր դեկորատիվ արժեքի համար։ 19-րդ դարից սկսած լոլիկի սոուսը դարձել է տիպական նեապոլիտանական խոհանոցի համար, իդկ վերջնական արդյունքում նաև իտալական խոհանոցի համար ։ Սուրճը, որ ներմուծվել է Ամերիկա շուրջ 1720 թվականին Աֆրիկայից ու Միջին Արևելքից և շաքարեղեգը, որ ներմուծվել է Հնդկական ենթամայրցամաքից, դարձել են Լատինական Ամերիկայից արտահանվող հիմնական ապրանքներից և աճեցվել ընդարձակածավալ պլանտացիաներում։ Պորտուգալացիների շնորհիվ Հարավային Ամերիկայից Հնդկաստան տարված կարմիր պղպեղն ու կարտոֆիլը դարձել են հնդկական խոհանոցի անբաժանելի մաս ։
Մրգեր
Ցիտրուսային մրգերն ու խաղողը Ամերիկա տարվել են Միջերկրածովյան տարածքներից։ Սկզբում ամեն կերպ փորձ է արվել դրանք հարարեցնել տեղի կլիմային, բայց 19-րդ դարի վերջին դրանք աճեցվել են ավելի հետևողականորեն ։
Բանանն Ամերիկա ներմուծվել է պորտուգալացի նավաստիների կողմից, որոնք այն տարել են Արևմտյան Աֆրիկայից 16-րդ դարում աֆրիկացիներին ստրկացնելու ժամանակ։ Մինչև 1880-ական թվականները բանանն օգտագործվել է նվազագույն քանակով։ ԱՄՆ-ում բանանի սպառման աճ չի նկատվել այնքան ժամանակ, մինչև չեն տարածքվել բանանի պլանտացիաները Կարիբյան ծովի ավազանում ։ Հետագայում այն տարածվել է Հյուսիսային և Հարավային Ամերիկայում։
Լոլիկ
Սկզբնական շրջանում լոլիկն Իտալիայում աճեցվել է հիմնականում որպես դեկորատիվ բույս։ Օրինակ՝ ֆլորենտացի ազնվական Ջիովան Վետորիո Սոդերինին գրել է, որ դրանք ձեռք են բերվել «միայն իրենց գեղեցկության համար» և աճեցվել են միայն պարտեզներում ու ծաղկանոցներում։ Եվրոպա բերվելուց հետո լոլիկը շուրջ հիսուն տարի աճեցվել է քաղաքային ու քաղաքներից դուսր գտնվող այգիներում և միայն հազվադեպ պատկերվել արվեստի գործերում։ Սակայն 1592 թվականին Մադրիդի մոտ գտնվող Արանխուեսի բուսաբանական այգու (գտնվել է Ֆիլիպ II Հաբսբուրգի հովանու ներքո) գլխավոր պարտիզպանը գրել է, թե «ասում են՝ [լոլիկից] լավ սոուս է ստացվում»։ Չնայած դրան՝ լոլիկը շարունակել է համարվել դեկորատիվ նպատակներով աճեցվող էկզոտիկ բույս, որ հազվադեպ է աճեցվել խոհարարական նպատակներով։ Տոմատի սոուսով մակարոնը հայտնի է դարձել միայն 19-րդ դարի վերջին։ Ներկայում Իտալիայում աճեցվում է 13 000 հա լոլիկ, չնայած կան տարածաշրջաններ, որտեղ լոլիկը քիչ է աճեցվում և քիչ սպառվում ։
Ընտանի կենդանիներ
Եվրոպային հատուկ անասունների ներմուծումն Ամերիկա միշտ չէ, որ դրական ազդեցություն է ունեցել շրջակա միջավայրի և մարդկանց վրա։ Կարիբյան ավազանում եվրոպական կենդանիների տարածումը մեծ ազդեցություն է ունեցել տեղական ֆաունայի և անտառային ծածկույթի վրա, ինչպես նաև վնաս է հասցրել մշակաբույսերին, որ բնիկ ժողովուրդներն աճեցնում էին իրենց գոյությունը պաշտպանելու համար ։
Մապուչեները (Արաուկանիա) արագորեն հարմարվել են ձիերի իսպանացիներից վերցված ձիերն օգտագործելուն՝ բարելավելով իրենց ռազմական հնարավորությունները, քանի որ Արաուկոյի պատերազմը շարունակվում էր իսպանացիների ու մապուչեների միջև ։ Իսպանացիների գալուց առաջ մապուչեսներն ունեցել են լամաներ։  Ոչխարների ներմուծումից հետո որոշակի մրցակցություն է եղել այդ երկու տնային կենդանիների միջև։ Ըստ վկայությունների՝ 17-րդ դարի կեսերինայդ երկու տեսակները գոյակցել են, բայց ոչխարներն ավելի շատ են եղել, քան լամաները։ Վերջիններիս թվաքանակը նվազագույնին է հասել 18-րդ դարի վերջին, երբ միայն Մարիքինայի մապուչեներն ու Անգոլի մոտի հյուքեններն էին պահում այդ կենդանիներից ։ Չիլոեի կղզեխմբում իսպանացիների կողմից խոզերի ներմուծումը հաջող է եղել, քանի որ նրանք օգտվել են  կակղամորթների և ջրիմուռների առատությունից, որ բերում էին մեծ մակընթացությունները ։
Հիվանդություններ
Եվրոպացիները, գրավելով արևադարձային շրջանները, հայտնաբերել են քինինը՝ որպես մալարիայի բուժման առաջին արդյունավետ միջոց։ Եվրոպացիները տառապել են այդ հիվանդությամբ, բայց որոշ բնիկներ մշակել են առնվազն մասնակի դիմադրողականություն դրա նկատմամբ։ Աֆրիկայում մալարիայի նկատմամբ կայունությունը պայմանավորված է եղել Սահարայից հարավ ապրող աֆրիկացիների և նրանց ժառանգների մոտ տեղի ունեցած այլ գենետիկական փոփոխություններով, որոնք կարող են առաջացնել մանգաղաբջջային հիվանդություն ։ Փաստորեն, Միացյալ Նահանգների հարավում տարածված մալարիայի դեմ Սահարայից հարավ բնակվող աֆրիկացիների ունեցած դիմադրողականությունը նպաստել է այդ շրջաններում ստրկության զարգացմանը ։
Նախքան երկու կիսագնդերի միջև կանոնավոր հաղորդակցման հաստատումը՝ ընտանի կենդանիների տեսակները և մարդկանց փոխանցված վարակիչ հիվանդությունները, ինչպիսին է բնական ծաղիկը, զգալիորեն ավելի մեծաթիվ են եղել հին աշխարհում, քան Նոր աշխարհում, ինչի պատճառը եղել են հեռավոր երկրների հետ առևտրային զարգացած հարաբերությունները։ Դրանցից շատերը տարածվել են արևմուտքում Եվրասիայի միջոցով կենդանիների կամ մարդկանց հետ միասին, կամ առևտրականների միջոցով բերվել են Ասիայից, ինչի հետևանքով երկու մայրցամաքների հիվանդությունները փոխանցվել են բոլոր բնակիչներին։ Մինչ եվրոպացիներն ու ասիացիները տառապել էին եվրասիական հիվանդություններից, այդ մայրցամաքներում դարեր շարունակ նրանց ունեցած էնդեմիկ կարգավիճակը հանգեցրել է նրան, որ շատ մարդկանց մոտ ձևավորվել է ձեռքբերովի իմունիտետ։
Ենթադրվում է, որ դեղին տենդը Ամերիկա է հասել Աֆրիկայից տրանսատլանտյան ստրկավաճառության շնորհիվ։ Քանի որ այն Աֆրիկայում եղել է էնդեմիկ, շատերն ունեցել են իմունիտետ դրա նկատմմաբ։ Եվրոպացիներն ավելի շատ են տուժել Ամերիկայում տարածված դեղին տենդից, քան աֆրիկացիների սերունդները, երբ այդ հիվանդությունը տարածվել է բազմաթիվ գաղութներում 17-րդ դարում և շարունակվել էմինչև 19-րդ դարի վերջը։ Դեղին տենդը զանգվածային մահացությունների պատճառ է դարձել Կարիբյան ավազանում ստրուկների աշխատանքով մշակվող շաքարի պլանտացիաների ծաղկման շրջանում ։ Տեղական անտառների փոխարինումը շաքարի տնկարկներով և գործարանների կառուցումը նպաստել է արևադարձային գոտում դրա տարածմանը, որովհետև կրճատվել է մոծակների պոտենցիալ բնական գիշատիչների թիվը ։ Դեղին տենդի փոխանցման ուղիներն անհայտ են եղել մինչև 1881 թվականը, երբ Կառլոս Ֆինլեյը ենթադրել է, որ հիվանդությունը կարող են փոխանցել մոծակները, որ ներկայում հայտնի են որպես Aedes aegypti տեսակի էգ մոծակներ ։
Սիֆիլիսի առաջացման պատմությունը լավ ուսումնասիրված է, սակայն հիվանդության ճշգրիտ ծագումը հայտնի չէ և շարունակում է մնալ քննարկման առարկա ։ Կան երկու հիմնական վարկածներ. մեկը ենթադրում է, որ սիֆիլիսը Եվրոպա է տեղափոխվել Ամերիկայից Քրիստափոր Կոլումբոսի անձնակազմի կողմից 1490-ական թվականների սկզբին, իսկ ըստ երկրորդ վարկածի՝ սիֆիլիսը նախկինում գոյություն է ունեցել Եվրոպայում, սակայն մնացել է չբացահայտված ։ Այս վակածները կոչվում են «կոլումբոսյան» և «նախակոլումբոսյան» վարկածներ ։ Այս հիվանդության առաջին գրավոր նկարագրությունները Հին աշխարհում հայտնվել են 1493 թվականին ։ Եվրոպայում սիֆիլիսի առաջին խոշոր բռնկումը տեղի է ունեցել 1494/1495 թվականին Նեապոլում (Իտալիա)՝ Կարլ VIII բանակի շարքերում Նեապոլ ներխուժման ժամանակ ։ Նավարկության մասնակցած անձնակազմի շատ անդամներ միացել են այդ բանակին։  Հաղթանակից հետո Կարլի բանակի զինվորները, որոնց մեծ մասը վարձկաններ էին, վերադարձել են իրենց տները՝ դրանով իսկ տարածելով «Մեծ ծաղիկ» ողջ Եվրոպայում, որը դարձել է ավելի քան 5 միլիոն մարդու մահվան պատճառ  ։
Մշակութային փոխանակումներ
Մարդկանց միգրացիայի ազդեցություններից են եղել մշակութային փոխանակումները։ Օրինակ՝ «Վաղ գլոբալիզացիայի առասպելը։ Ատլանտյան տնտեսություն, 1500-1800» (The Myth of Early Globalization: The Atlantic Economy, 1500–1800) հոդվածում Փիթեր Էմմերը նշում է, որ «1500 թվականից սկսած Ատլանտիկայում սկսվել է «մշակույթների բախում» ։ Մշակույթների այս բախումը բնիկ մշակույթներին տվել է եվրոպական արժեքներ։ Օրինակ՝ մասնավոր սեփականության առաջացումն այն տարածքներում, որտեղ գրեթե բացակայում էին հողային իրավունքները, մոնոգամիայի և նուկլեար ընտանիքի հասկացությունները, ընտանեկան համակարգում կանանց և երեխաների դերը, «ազատ աշխատանքի առավելությունը» ։ Օրինակ՝ այս տեսակի մշակութային փոխանակում է տեղի ունեցել 1500-ական թվականներին Հյուսիսային Ամերիկայում։ Նմանատիպ մշակութային փոխանակման օրինակ է տեղի ունեցել Հյուսիսային Ամերիկայում 1500-ական թվականներին։ Երբ Եվրոպայից եկած առաջին գաղութարարներն առաջին անգամ մտել են Հյուսիսային Ամերիկա, հանդիպել են առանց ցանկապատների հողերի, ինչից նրանք եզրակացրել են, որ դրանք չեն մշակվել։ Եվրոպացիները որոնում էին տնտեսական հնարավորություններ, այդ պատճառով հողը և ռեսուրսները նրանց համար կարևոր էին իրենց առաքելության հաջող ընթացքի համար։ Երբ այդ գաղութարարները մտել են Հյուսիսային Ամերիկա, նրանք հանդիպել են Պովհաթան կոչվող ժողովրդի լիովին ձևավորված մշակույթին։ Վիրջինիայում պովհաթան ֆերմերների ֆերմերային տարածքներն ցրված են եղել և ընդգրկել են մեծ տարածքներ։ Այդ մեծ ու մաքրված տարածքներում աճել են նաև ոչ տնկված և օգտակար բույսեր։ Քանի որ եվրոպացիները ցանկապատերը համարել են «քաղաքակրթության տարբերակիչ նշաններ», նրանք սկսել են վերափոխել հողը՝ այն հարմարեցնելով իրենց ։ Իրենց գործունեության ծավալման ընթացքում եվրոպացիները ստրկացրել, սպանել և շահագործել են բնիկներին։ Դրանից բացի, ստրկացված ժողովուրդների (և մասնավորապես, ստրկացված աֆրիկացիների) ընթացքում եվրոպացիները միաժամանակ տարածել են իրենց արժեհամակարգը՝ միաժամանակ արդարացնելով մարդկանց ստրկացումը փիլիսոփայության միջոցով, որը ստրկացված մարդկանց համարել է սեփականություն։ Այսպիսով, ստրկավաճառները և պլանտացիաների որոշ սեփականատերերը օգտագործել են ընտանիքի հայեցակարգը՝ ստրկացված ժողովրդին շահագործելու և վերահսկելու նպատակով։ Մշակութային փոխանակումների վրա ազդած այլ եղանակներից են եղել պրակտիկաների և ավանդույթների փոխանակումը։ Դրա օրինակ է ծխախոտի արդյունաբերությունը։
Ծխախոտը եղել է պերճանքի առարկաներից մեկը, որոնք տարածվել են որպես Կոլումբիական փոխանակման ուղղակի արդյունք։ Ծխախոտի առևտուրն ավելացրել է անվճար աշխատուժի պահանջարկը և ծխախոտը տարածել ամբողջ աշխարհում։ Քննարկելով ծխախոտի լայն օգտագործումը՝ իսպանացի բժիշկ Նիկոլաս Մոնարդեսը (1493-1588) նշել է, որ «Սև մարդիկ, որոնք այդ վայրերից հեռացել են Ինդիա, սկսել են ծխախոտ օգտագործել այնպես, ինչպես հնդիկները» ։ Երբ եվրոպական գաղութարարները և ստրկացված աֆրիկացիները ճանապարհորդել են աշխարհում և շփվել բնիկ ժողովուրդների հետ, նրանք իրենց հետ վերցրել են ծխախոտի հետ կապված մշակութային սովորույթները և դրանք տարածել այլ շրջաններում։ Այդ պատճառով ծխախոտի պահանջարկը մեծացել է մշակութային փոխանակումների և ժողովուրդների միջև շփումների ընդլայնման ընթացքում։
Չնայած մապուչե ժողովուրդն սկսել է օգտագործել ձիեր, ոչխարներ ու մշակել ցորեն, ընդհանուր առմամբ նրանք քիչ են վերցրել իսպանական տեխնոլոգիաները, ինչը բնութագրվել է որպես մշակութային դիմադրություն ։
Տրանսատլանտյան ստրկավաճառություն
Տրանսատլանտյան ստրկավաճառություն կոչվել է հիմնականում Արևմտյան Աֆրիկայից սևամորթների տեղափոխումը Ամերիկա 16-րդ դարից մինչև 19-րդ դարը ։ Շուրջ 10 մլն սևամորթներ են տեղափոխվել Աֆրիկայից Ամերիկա։ Այն ճանապարհորդությունը, որ ստրկացված աֆրիկացիները կատարել են Աֆրիայից մինչև Ամերիկա, հայտնի է որպես միջին անցում (Middle Passage) ։
Ստրկացված աֆրիկացիներն զգալի ազդեցություն են ունեցել Նոր աշխարհում ձևավորվող աֆրոամերիկյան մշակույթի վրա, ինչպես նաև այն բոլոր ժողովուրդների վրա, որոնց տարածքներ նրանք տեղափոխվել են, հատկապես Կարիբյան տարածաշրջանում և Բրազիլիայում։ Ստրկացված աֆրիկացիները եղել են որակյալ աշխատուժ, ինչպես նաև հիմք են հանդիսացել նոր բնակչության ձևավորման համար, որը երկու մշակույթների հիբրիդ էր ։ Սիդնի Մինցի և Ռիչարդ Փրայսի «Աֆրոամերիկյան մշակույթի ծնունդը։ Մարդաբանական հեռանկարը» (The Birth of African American Culture: an Anthropological Perspective) գրքում մանրամասն ներկայացվում է ստրկացված աֆրիկացիների մշակութային ազդեցությունն Ամերիկայում։
Տրանսատլանտյան ստրկավաճառության ժամանակ ստրկացված աֆրիկացիների նկատմամբ ցուցաբերված վերաբերմունքը դարձել է ամենավիճելի հարցերից մեկը Նոր աշխարհի պատմության մեջ։ 1865 թվականին Ամերիկայի Միացյալ Նահանգներում դրա արգելման և մինչև 1890 թվականը մնացած Նոր աշխարհում դրա լիովին վերացման պահից այն մնում է որպես նշանակալի թեմա քաղաքականությունում, փոփ մշակույթում և մամուլում։
Ուշ շրջանի պատմություն
Բույսրը, որ ցամաքով, օդով կամ ջրով տեղափոխվել են նախքան 1492 թվականը, կոչվում են արխեոֆիտներ, իսկ դրանից հետո Եվրոպա ներմուծված բույսերը՝ նեոֆիտներ։ Ոչ կանխամտածված կերպով ներմուծվել են նաև ինվազիոն բույսեր և հարուցիչներ, ինչպիսիք են մոլախոտերի օշան (Salsola spp.) և խրփուկ սովորական (Avena fatua) տեսակները։ Մտածված կերպով ներմուծված որոշ բույսեր, ինչպիսին է kudzu vine բույսը, որ 1894 թվականին Ճապոնիայից տարվել է ԱՄՆ՝ նպաստելու համար հողի էրոզան կարգավորելուն, հետագայում ճանաչվել է ինվազիոն բույս նոր պայմաններում։
Դրանից բացի, կանխամտածված կամ պատահական կերպով մի մայրցամաքից մյուսն են տեղափոխվել նաև մի շարք կենդանիներ։ Դրանց թվում են, օրինակ, գորշ առնետները, անձրևաորդերը (ամենայն հավանականությամբ բացակայել են նախակոլումբոսյան Նոր աշխարհի մի մասում), զեբրային խեցեմորթները, որ Նոր աշխարհ են հասել նավերի միջոցով ։ Ոչ բնիկ կենդանիների ազատ արձակված պոպուլյացիաները ծաղկում են ապրել Հին ու Նոր աշխարհներում և հաճախ բացասական ազդեցություն ունեցել տեղական տեսակների վրա։ Նոր աշխարհում տարածվել են վայրենացծ եվրոպական կատուները, խոզերը, ձիերն ու խոշոր եղջերավոր անասունները, իսկ Python bivittatus-ը և սովորական իգուանան խնդիրներ են ստեղծել Ֆլորիդայում։ Հին աշխարհում արևելյան գորշ սկյուռի հատկապես մեծ գաղութ է ձևավորվել Մեծ Բրիտանիայում, իսկ ենոտների ամերիկյան ջրարջերի պոպուլյացիաներ ներկայում հանդիպում են Գերմանիայի որոշ շրջաններում, Կովկասում և Ճապոնիայում։ Մորթու ֆերմաներից փախած ճահճակուղբերն ու ամերիկյան ջրաքիսները նույնպես ձևավորել են մեծ պոպուլյացիաներ։
Ռաի
=Տես նաև=
Կատեգորիա:Չափման միավորներ
Մծբինի պայմանագիր (այլ կիրառումներ)
Մծբինի պայմանագիր, կարող է վերաբերել՝
(8807) Շենկ
(8807) Շենկ (Schenk), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 24-ին Շելտ Բասի կողմից Պալոմարում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարմանակ
Մարմանակ (Marmanhac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 736 մարդ, բնակչության խտությունը` 30.36 մարդ/կմ²։ Բնակավայրը զբաղեցնում է 24.24 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 100 կմ հարավ-արևմուտք, Օրիյակ քաղաքից` 10 կմ հյուսիս։
(379) Հուեննա
(379) Հուեննա (Huenna), աստերոիդ աստերոիդների հիմնական գոտում։ Հայտնաբերվել է 1894 թվականի հունվարի 8-ին Օգյուստ Շարլուայի կողմից Նիցայում ։
Մարմանակ
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
(379) Հուեննա
Հուեննա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։ Ըստ Տոլենի սպեկտրալ դասակարգման պատկանում է B դասին ։
Մարմանակ
Տնտեսություն
2010 թվականին ուներ 456 աշխատունակ (15-64 տարեկան) բնակիչ, որոնցից ակտիվ էին 339-ը, իսկ ոչ ակտիվները` 117։ Ակտիվության ցուցանիշը կազմում է 74,3 %։ 339 աշխատունակ մարդկանցից աշխատել է 320 անձ (184 տղամարդ և 136 կին)։ Գործազուրկ են եղել 19 անձ (11 տղամարդ և 8 կին)։ 117 անաշխատունակներից 25-ը եղել են աշակերտներ կամ ուսանողներ, 59-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(379) Հուեննա
Արտաքին հղումներ
Կատեգորիա:Աստերոիդների դաս B Կատեգորիա:Ֆեմիսի ընտանիքի աստերոիդներ Կատեգորիա:1894 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ